ՇՆՉԱՌՈՒԹՅԱՆ+ՆՇԱՆԱԿՈՒԹՅՈՒՆԸ

ՇՆՉԱՌՈՒԹՅԱՆ ՆՇԱՆԱԿՈՒԹՅՈՒՆԸ ՈՒՍՈՒՄՆԱԿԱՆ ՆԱԽԱԳԻԾ ԿԵՆՍԱԲԱՆՈՒԹՅՈՒՆ ԱՌԱՐԿԱՅԻՑ ՀՀ ԿԳՆ ԹԻՎ 198 ԱՎԱԳ ԴՊՐՈՑԻ 9-1 ԴԱՍԱՐԱՆԻ ԱՇԱԿԵՐՏՆԵՐ ՍԱՀԱԿՅԱՆ ԹԱՄԱՐԱ ԵՎ ՉԻՐԻԿՅԱՆ ԼԱՈՒՐԱ

Մարդու կյանքի առաջին եւ վերջին գործողությունը շնչառությունն է: Եթե առանց սննդի մարդը կարող է ապրել 2-3 շաբաթ, առանց ջրի` 5-7 օր, ապա առանց թթվածնի` 3 րոպե: Սա խոսում է շնչառության եւ թթվածնի առանձնահատուկ նշանակության մասին: Թթվածինն օքսիդացնելով սնունդն ու հեղուկը, այն վեր է ածում էներգիայի, ստիպում աշխատել մեր մկաններին, վերանորոգում է մեր բջիջները, սնուցում ուղեղն ու հանգստացնում նյարդերը: Շնչառության միջոցով մեր օրգանիզմը մաքրվում է մահացած բջիջներից ու տոքսիններից: Սակայն միայն ճիշտ շնչառության ժամանակ են մարդու հյուսվածքներն արդյունավետ գործում:

Սխալ եւ մակերեսային շնչառությունը թթվածնային անբավարարության հիմնական պատճառն է, որը հանգեցնում է ավելորդ քաշի, օստեխոնդրոզի, սիրտ-անոթային, ողնաշարային բազմաթիվ հիվանդությունների: Թթվածնի պակասի հետեւանքով առաջանում են հորմոնալ խանգարումներ ու նորագոյացություններ:

Այսօր խրոնիկ հոգնածությունը, ոչ շարժուն կենսակերպը, սթրեսային իրավիճակները մեր առօրյայի անբաժանելի մասն են դարձել, շատ ծանր հիվանդություններ երիտասարդացել են` դառնալով համամարդկային խնդիր: Մինչդեռ դեռեւս հազարամյակներ առաջ եգիպտացիներին, հին հույներին, չինացիներին հայտնի էր առողջության եւ երկարակեցության բանալին: Մասնավորապես չինական մարտարվեստների ու հնդկական յոգայի հիմքում ընկած է ճիշտ շնչառությունը:

Ճիշտ շնչառության դեպքում հնարավոր է ոչ միայն խուսափել հիվանդություններից, այլեւ բուժվել: Մասնավորապես առանց հոգնեցուցիչ դիետաների եւ ֆիզիկական ծանրաբեռնվածության, ընդամենը շնչառական վարժությունների շնորհիվ կարելի է կարգավորել օրգանիզմի նյութափոխանակությունը թթվածնի եւ արյան շրջանառության միջոցով: Համապատասխան մկանների ձգումների օգնությամբ թթվածինն ուղղելով ճարպային եւ աղային հյուսվածքներ եւ առաջացնելով ջուր ու էներգիա, օրգանիզմից բնական ճանապարհով դուրս են գալիս թունավոր նյութերը` օրգանիզմն ապահովելով էներգիայով, թթվածնի օգնությամբ վնասազերծվում են շատ հիվանդությունների հարուցիչներ, ապաքինվում ներքին եւ արտաքի վերքերը, գլխուղեղային կենտրոնները թթվածնով հագեցնելու միջոցով բուժվում են բազմաթիվ սթրեսային եւ խրոնիկ հիվանդություններ:

Շնչառական վարժությունների շնորհիվ կարգավորվում է նյութափոխանակությունը, թթվածինը գտնում եւ բուժում է տարբեր հիվանդություններ, շատ ժամանակ մարդիկ դիմում են մի խնդրի համար, բայց միաժամանակ կարգավորվում են նաեւ այլ խնդիրներ։

Շնչառության օրգանների կառաուցվածքը: Շնչառությունն իրականանում է շնչառության օրգանների համակարգով,որը բաղկացած է քթի խոռոչից,քթըմպանից,կոկորդից,շնչափողից,բրոնխներից և թոքերից:Շնչառական համակարգում տարբերում են օդատար ուղիներ և գազափոխանակություն կատարող օրգաններ թոքեր: Կոկորդը խոռոչավոր օրգան է,կազմված է մկաններով,ջլերով ու կապաններով իրար միացած մի քանի աճառներից:Կոկորդը լորձաթաղանթով ծածկված խոռոչ է: